CELEX: C2006/294/17
Language: et
Date: 2006-12-02 00:00:00
Title: Kohtuasi C-17/05: Euroopa Kohtu (suurkoda) 3. oktoobri 2006.  aasta otsus (Court of Appeal'i (Civil Division) (Suurbritannia) eelotsusetaotlus) — B. F. Cadman versus Health & Safety Executive (Sotsiaalpoliitika — EÜ artikkel 141 — Meeste ja naiste võrdse tasustamise põhimõte — Palga määramisel tööstaaži kriteeriumi kohaldamine — Objektiivne põhjendus — Tõendamiskoormus)

2.12.2006   
            
            
               ET
            
            
               Euroopa Liidu Teataja
            
            
               C 294/10
            
         Euroopa Kohtu (suurkoda) 3. oktoobri 2006. aasta otsus (Court of Appeal'i (Civil Division) (Suurbritannia) eelotsusetaotlus) — B. F. Cadman versus Health & Safety Executive
   (Kohtuasi C-17/05) (1)
   
   (Sotsiaalpoliitika - EÜ artikkel 141 - Meeste ja naiste võrdse tasustamise põhimõte - Palga määramisel tööstaaži kriteeriumi kohaldamine - Objektiivne põhjendus - Tõendamiskoormus)
   (2006/C 294/17)
   Kohtumenetluse keel: inglise
   Eelotsusetaotluse esitanud kohus
   Court of Appeal (Civil Division)
   Põhikohtuasja pooled
   
      Hageja: B. F. Cadman
   
      Kostja: Health & Safety Executive
   
      Menetlusse astuja: Equal Opportunities Commission
   Kohtuasja ese
   Eelotsusetaotlus — Court of Appeal (Civil Division) — EÜ artikli 141 tõlgendamine — Meeste ja naiste võrdne tasustamine — Tööstaaži arvestamine töötasu arvutamise kriteeriumina, eristades seejuures töötajaid soo alusel
   Resolutiivosa
   Juhul, kui palga määramisel tööstaaži kriteeriumi kasutamise tulemusena saavad võrdluses olevad mees- ja naistöötajad võrdse või võrdväärse töö eest ebavõrdset palka, tuleb EÜ artiklit 141 tõlgendada nii, et:
   
               —
            
            
               kuivõrd tööstaaži kriteeriumi kasutamine on üldreeglina kohane, et saavutada õigustatud eesmärk maksta palgalisa omandatud kogemuse eest, mis võimaldab töötajal täita edukamalt oma tööülesandeid, ei pea tööandja eraldi põhjendama, et nimetatud kriteeriumi kasutamine on antud töökoha puhul selle eesmärgi saavutamiseks kohane, välja arvatud juhul, kui töötaja esitab tõendeid, mis võivad tekitada selle suhtes tõsiseid kahtlusi;
            
         
               —
            
            
               kui palga määramisel kasutatakse teatava töö hindamisel põhinevat tööde klassifitseerimissüsteemi, ei pea iga töötaja puhul eraldi tõendama, et ta on asjaomasel perioodil omandanud töökogemuse, mis võimaldab töötajal täita edukamalt oma tööülesandeid.
            
         
      (1)  ELT C 69, 19.3.2005.